ముల్లంగి వేపుడు

ముల్లంగి వేపుడు ముల్లంగి దుంపలతో చేసుకునే రుచికరమైన కూర.

కావలసిన పదార్థాలు
 ముల్లంగి దుంపలు... ఐదు
 కారం పొడి... మూడు టీ స్పూన్లు
 ఉప్పు... సరిపడా
 నూనె... తాలింపుకు సరిపడా
 ధనియాల పొడి... ఒక టీ స్పూన్
 జీలకర్ర పొడి... ఒక టీ స్పూన్

తయారీ విధానం
 ముందుగా ముల్లంగి దుంపలను పొట్టు తీసి సన్నగా తరుక్కోవాలి. 
 తర్వాత ముల్లంగి ముక్కల్ని ఉప్పు నీటిలో కడిగి శుభ్రం చేసుకోవాలి. 
 బాణలిలో నూనె పోసి నూనె వేడయ్యాక, ముల్లంగి ముక్కలు వేసి తక్కువ మంటలో బాగా వేయించాలి. 
 తరువాత ఈ ముక్కలకు తగినంత ఉప్పు కలిపి వేయించాలి.
 ముక్కలు బాగా ఉడికి మెత్తబడ్డాక నూనె ఎక్కువగా ఉంటే వంపి కారం, జీలకర్రపొడి, ధనియాలపొడి వేసి కాసేపు వేయించి దించాలి. 
 అంతే ముల్లంగి వేపుడు రెడీ. దీనిని పొడి పొడిగా ఉండే అన్నానికి సైడ్‌డిష్‌గా నంచుకుంటే రుచికరంగా ఉంటుంది.

మూలాలు

బాహ్య లంకెలు

 Mullangi Vepudu | Radish Fry Recipe | How to make Radish fry in Telugu by Hyderabadi Ruchulu

 
వంటలు